धातु
अनेक धातुओं में घातुवर्ध्यता (malleability) और तन्यता (ductility) के गुण होते हैं। इन्हें ठोक पीटकर पतली पर्त बनाई जा सकती है (विशेषकर स्वर्ण, रजत और ताम्र की)। तन्यता के फलस्वरूप यदि किसी पतले छिद्र के मध्य से उन्हें खींचा जाए तो उनके पतले तार खिंच आएँगे।
पाउडर धातुकर्म
चूर्ण धातुकर्म या पाउडर धातुकर्म या पाउडर धातुकी (Powder metallurgy) के अन्तर्गत विभिन्न प्रकार के प्रक्रम सम्मिलित हैं जिनमें सामग्री या घटकों को धातु के पाउडर से बनाया जाता है। पाउडर धातुकर्म के उपयोग से अन्य प्रक्रियाओं से बने उत्पादों की अपेक्षा सस्ते उत्पाद बनाए जा सकते हैं क्योंकि इसके उपयोग से अतिरिक्त धातु हटाने का खर्च नहीं आता या बहुत कम आता है।